Dit moet seker waar wees - daar was foto's ook. Maar een ding kan van Onse Winnie gesê word - sy het nooit ophou smile nie;))) Annette Danielle skryf in boodskap news:edjpitgop77a76adm0f81hritnq171h7tb@4ax.com... > > Mbeki vervies hom; stamp Winnie > FRED KHUMALO > > Pres. Thabo Mbeki het mev. Winnie Madikizela-Mandela gister met sy > hand in haar gesig weggestamp toe sy hom probeer omhels het in Soweto. > In die proses is haar pet met die ANC-kenteken daarop van haar kop > afgestamp. > > Mbeki het op die verhoog gesit toe dit gebeur. Die voorval, wat deur > 'n geskokte skare in 'n volgepakte Orlando-stadion dopgehou is, het > politici gisteraand met verbasing laat reageer nadat TV-beelde daarvan > op sowel die SABC as e.tv se nuusuitsendings gewys is. > > Mbeki was vermoedelik nie in 'n goeie bui toe hy op die verhoog gesit > en wag het dat die toesprake afgehandel word nie. Vroeër in die dag is > hy deur 'n groepie plakkaatswaaiende hekelaars uitgejou ter wyl hy > saam met ander hoë politici deelgeneem het aan 'n gedenk-optog deur > die strate van Soweto. > > Madikizela-Mandela, president van die ANC se Vroueliga en 'n > sleutelfiguur in die 1976-opstande in Soweto, het 'n uur laat in haar > silwerkleurige BMW opgedaag by die byeenkoms waar die uitbreek van die > opstande 25 jaar gelede herdenk is. Haar aankoms het so 'n beroering > veroorsaak dat die verrigtinge 'n ruk lank onderbreek is weens die > luide toejuiging wat sy ontvang het. Die aanwesiges het slagspreuke > tot haar eer gedreunsing. > > Mnr. Jabu Mbalula, voorsitter van die nasionale jeugkommissie, moes sy > toespraak onderbreek, want niemand het meer na hom geluister nie. > > Geklee in 'n swart leeruitrusting, het sy na die verhoog gestap waar > Mbeki en nog ministers, insluitend mnr. Mangosuthu Bu thelezi, > IVP-leier en minister van binnelandse sake, gesit het. Sy het aan die > linkerkant van die sittende Mbeki verby beweeg. Daarna het sy van sy > regterkant af oorgebuig om hom te soen. > > Die president het teruggedeins en haar met sy hand in haar gesig > weggedruk sodat haar swart pet afgeval het. > > Hy was duidelik hewig ontsteld en het iets aan haar gesê, maar 'n mens > kon nie in die mediasitplekke hoor wat dit was nie. > > Agterna het die media op Madikizela-Mandela toegesak. Sy het bevestig > die president het haar weggedruk. Toe sy gevra is wat sy daarin lees, > het sy gesê: "�k weet nie. Vra hêm." > > Mense wat die voorval gesien het, was geskok. Een vrou het gesê: "Ons > weet almal Winnie is ongedissiplineerd en altyd laat, dat sy > verrigtinge ontwrig omdat sy laat kom, maar 'n mens verwag nie van die > president om tot haar vlak te daal nie. Sy ergernis was geregverdig, > maar hy het oorgereageer." > > EUGENE GUNNING berig uit Kaapstad mnr. Tony Leon, leier van die > Demokratiese Alliansie, het gisteraand gesê hy kon nie glo wat hy sien > nie. "Sulke twee openbare figure wat so by 'n baie belangrike > politieke geleentheid optree, het verreikende implikasies vir die > ANC." > > Uit Mbeki se liggaamstaal het dit nie gelyk of hy optree teenoor > iemand wat die president van sy organisasie se Vroueliga is nie. Dit > het eerder gelyk of hy teenoor sy grootste vyand optree. > > Die optrede is simbolies van Mbeki se presidentskap: dit lyk of hy > omring is van vyande. > > Dit is nie die gedrag wat jy verwag van die president land nie. Veral > nie tydens een van die belangrikste politieke gebeure van die jaar > nie. > Mnr. Marthinus van Schalkwyk, onderleier van die DA, het gesê dit > is deel van die groter gistingsproses en ongedurigheid in die ANC. > "Mbeki het opgetree soos 'n partyleier wat genoeg gehad het van 'n > halsstarrige en ongedissiplineerde lid. > > "Haar berekende en beplande laatkom by openbare geleenthede om die > kalklig te steel, moes een of ander tyd te veel vir die ANC-leierskap > geword het om te sluk." > > * Die verhouding tussen Mbeki en Madikizela-Mandela is geruime tyd al > gespanne, veral nadat sy adj.pres. Jacob Zuma in 'n brief gevra het om > tussenbeide te tree en die kloof tussen haar en die president te > probeer oorbrug. > > In die brief het sy ook na sy beweerde rokjagtery verwys. > > Mnr. Bheki Khumalo, woordvoerder van Mbeki, het gisteraand by navraag > gesê die president het niks oor die voorval te sê nie. >